Document ID: 32000R0909

Komisjoni määrus (EÜ) nr 909/2000,
2. mai 2000,
millega muudetakse määrust (EÜ) nr 2848/98 seoses täiendavate tootmiskvoodi eraldamise tõenditega, kvootide ülekandmisega ja selle V lisaga, milles sätestatakse toortubaka lisatasu muutuvkomponendi arvutamise eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] viimati muudetud määrusega (EÜ) nr 660/1999, [2] eriti selle artiklit 4a, artiklit 7, artikli 9 lõiget 5, artiklit 11 ja artikli 17 lõiget 5,
ning arvestades järgmist:
(1) Määruse (EMÜ) nr 2075/92 artikli 10 lõikega 2 on tootjatel lubatud tarnida ülemäärast toodangut kuni 10 % ulatuses nende kvoodist. See võimalus võib olla oluliselt piiratud sordirühmade puhul, mille tagatiskünnist on järgmisel aastal ette nähtud vähendada. Tootmiskvoodisüsteemi kohaldamise piisava paindlikkuse tagamiseks, eelkõige seoses sordirühmadega, mille puhul on vajalik üleminek uuele kultuurile, tuleks võimaldada riigi varudes saadaolevaid sama saagi kasutamata koguseid kasutada enne tähtaega, olenemata vastavalt komisjoni määruse (EÜ) nr 2848/98 [3] (viimati muudetud määrusega (EÜ) nr 531/2000 [4]) artikli 22 lõikes 3 ja artikli 10 lõikes 1 sätestatud tootmiskvoodi eraldamise tõendite väljaandmise tähtpäevadest ja külvieelsete lepingute sõlmimise tähtpäevadest.
(2) Kvootide ülekandmine peab võimaldama üleminekut teiste põllukultuuride kasvatamisele vastavalt eri sordirühmade turunõuetele. Ülekandmine ei tohi mõjutada kvootide majanduslikku elujõulisust ega tohi seetõttu kaasa tuua koguste jaotamist.
(3) Määruse (EÜ) nr 2848/98 V lisa punktiga C nähakse ette, et tootjatele ei maksta lisatasu muutuvkomponenti nende partiide puhul, mille eest makstud hind jääb miinimumhinna ja tootjarühma iga sordirühma puhul 40 % võrra suurendatud miinimumhinna vahele. Selleks, et vältida, et väga madalad hinnad, mida makstakse väga väikeste koguste puhul, kahjustaksid muutuvate lisatasude süsteemi tõhusust ja selle stimuleerivat mõju kvaliteedi parandamisele, tuleks liikmesriikidel lubada suurendada miinimumhinda rohkem kui 40 % võrra.
(4) Määruse (EÜ) nr 2848/98 artiklit 43 tuleks kohandada, pidades silmas komisjoni määrusesse (EMÜ) nr 3887/92 [5] määrusega (EÜ) nr 2801/1999 [6] tehtud muudatusi.
(5) Käesoleva määrusega ettenähtud meetmed on kooskõlas tubakaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2848/98 muudetakse järgmiselt.
1. Artiklisse 29 lisatakse järgmine lõige:
"4. Kui järgmisel saagikoristusel on ette nähtud vähendada sordirühma tagatiskünnist, võib komisjon määruse (EMÜ) nr 2075/92 artiklis 23 sätestatud korras lubada huvitatud liikmesriikidel eraldada enne tähtaega kuni 10 % ulatuses tagatiskünnisest kõnealuse sordirühma puhul riigi varudes saadaolevaid koguseid vastavalt lõike 2 teise lõigu teisele taandele.
Liikmesriigid jaotavad need kogused vastavalt riigi varude jaotamise suhtes kohaldatavatele kriteeriumidele täiendavate tootmiskvootidena sama saagikoristuse jaoks, mille jooksul kõnealused kogused jäid kasutamata."
2. Artikli 33 lõike 1 punkt b asendatakse järgmisega:
"b) ülevõtjal on olemas kõnealuse sordirühma tootmiskvoot. Liikmesriigi pädev asutus võib piirata selle tingimuse kohaldamist juhtudele, mil ülekandmine käsitleb ainult osa tootmiskvoodi eraldamise tõendisse märgitud kogustest;".
3. Artikli 43 kolmas ja neljas taane asendatakse järgmisega:
"- artiklit 7a kontrollakti puhul,
- artiklit 7b kohapealsete kontrollide puhul,."
4. V lisa punkti C viimases lõigus asendatakse tekst "1999. aasta saagi puhul võivad liikmesriigid" tekstiga "Liikmesriigid võivad".
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. mai 2000

Labels: 7
17
19
6